hotchpotch/miracl-hf-unified huggingface dataset:
Luettelo SM-liigassa jääkiekkoilleista tšekeistä
Luettelo SM-liigassa jääkiekkoilleista tšekkiläisistä. Jääkiekon SM-liiga perustettiin vuonna 1975 jääkiekon pääsarjaksi Suomessa. Tšekki itsenäistyi Tšekkoslovakiasta 1. tammikuuta 1993, johon mennessä SM-liigassa on pelannut 25 nykyisen Tšekin puolella syntynyttä tšekkoslovakialaista. Heistä ensimmäinen oli Rauman Lukon Jan Neliba kaudella 1983–1984. Tšekin itsenäisyyden jälkeen SM-liigassa on pelannut useita maan kansalaisia.
Otakar Janecký on SM-liigan ainoa ulkomaalaispelaaja, jonka pelinumero on virallisesti jäädytetty. Jokerit jäädyttivät "Oton" numeron #91 7. marraskuuta 2004 pelatun Jokerit–TPS -ottelun yhteydessä. Janecký on pelannut SM-liigassa kymmenen kautta ja hän on tehnyt yhteensä 450 runkosarjaottelussa tehot 133+346=479. Jäähyminuutteja Janecký keräsi 377. Hän on SM-liigan kaikkien aikojen toiseksi tehokkain ulkomaalaispelaaja kanadalaisen Éric Perrinin jälkeen. Kaikkien aikojen pistepörssissä Janecký on sijalla 20. Hänen lisäksi myös Porin Ässissä vuosina 1994–1996 pelanneen Jaroslav Otevřelin pelinumero #89 on jäädytetty. Otevřel törmäsi 11. helmikuuta 1996 pelatussa ottelussa JYPin Vitali Karamnoviin leuka edellä, joka johti kaularangan vioittumiseen ja neliraajahalvaukseen. Hänen toiveestaan Ässät ei kuitenkaan ole nostanut Otevřelin pelinumeroa Isomäen jäähallin kattoon.
Tšekkiläisistä eniten pisteitä yhdellä kaudella on tehnyt HIFK:n Jan Čaloun kaudella 1998–1999. Čaloun teki 51 ottelussa tehot 24+57=81, joilla hän voitti runkosarjan pistepörssin. Ainoastaan Kärppien Kari Jalonen (1986–1987), HIFK:n Matti Hagman (1979–1980) ja Ilveksen Raimo Summanen (1988–1989) ovat yltäneet yhdessä kaudessa samaan pistemäärään.
"Tilanne ennen kautta 2017–2018"
Jan Čalounin lisäksi ennätykselliset kolme kertaa valinnan ovat saaneet myös Aleksandr Barkov, Juha-Pekka Haataja ja Tim Thomas.
Kadetin juhlaunivormu
Kadetin juhlaunivormun suunnittelivat yhdessä itsenäisen Suomen Kadettikoulun ensimmäisen kurssin (1919–1920) oppilaat Paavo Gustaf Warén ja Carl-Gustav Wahren. Öljyliituluonnos on Paavo G. Warénin piirtämä ja signeeraama. Piirustusta säilytetään Kansallisarkiston sota-arkistossa.
Paavo G. Warén (myöhemmin everstiluutnantti Paavo G. Waris) suunnitteli myös kadettikunnan ensimmäisen jäsenmerkin. Juhlapuvun leijonanapit ovat Akseli Gallen-Kallelan suunnittelemat.
Akseli Gallen-Kallelan ehdotus kadetin juhlapuvuksi runsaine yksityiskohtineen jäi toteuttamatta, sillä kustannukset olisivat nousseet liian suuriksi. Gallen-Kallelan piirustuksia säilytetään Sotamuseossa.
Kadetin juhlapuvun mallimerkintä sotilas- ja virkapukuohjesäännössä on m/22. Vuonna 1922 laadittiin ensimmäiset yhteiset ohjeet sotilaspuvustosta. Puku oli kuitenkin käytössä jo Suomen ensimmäisenä itsenäisyyspäivänä 6. joulukuuta 1919.
Wrath ov the Gods / Moonastray
Wrath ov the Gods / Moonastray on puolalaisten metalliyhtyeiden Vesanian ja Black Altarin split-albumi, joka on julkaistu vuonna 2002.
Albumista julkaistiin rajoitettu 666 kappaleen painos, jotka on kaikki käsin numeroitu sekä verellä signeerattu.
Black Altar
Vesania
Giuseppe Biava
Giuseppe Biava (s. 8. toukokuuta 1977) on italialainen uransa lopettanut jalkapalloilija.
Biava pelasi juniorivuotensa Atalantan organisaatiossa. Tämän jälkeen hän siirtyi AlbinoLeffeen, jossa pelasi yhdeksän vuoden aikana 205 ottelua ja teki niissä kuusi maalia. Palermoon hän siirtyi tammikuussa 2004 ja otti itselleen heti avauskokoonpanon paikan vakuuttavilla otteillaan. Kesäkuussa 2008 Genoa osti Biavan 1,2 miljoonalla eurolla Palermosta. Kun hänen peliaikansa jäi Genoassa vähiin , hän siirtyi 1. helmikuuta 2010 Genoasta Lazioon 0,5 miljoonan euron siirtosummalla solmien kesäkuuhun 2011 ulottuvan sopimuksen. Laziossa Biava pelasi lopulta 5 kautta, kunnes siirtyi vapaana pelaajana Atalantaan.
Biava pelasi Atalantassa yhden kauden, kunnes hän heinäkuussa 2015 ilmoitti lopettavan uransa.
Ari Elo
Ari Elo (s. 1941 Sauvo) on turkulainen teollisuusneuvos, diplomi-insinööri ja Elomaticin perustaja.
Ari Elo valmistui Helsingin Teknillisestä korkeakoulusta vuonna 1963. Hän perusti Elomaticin vuonna 1970 ja on vuonna 2017 konsernin hallituksen jäsen. Yhtiö työllistää yli 800 henkeä. Elomaticilla on toimistoja Suomessa, Puolassa, Intiassa, Kiinassa, Alankomaissa, Italiassa, Serbiassa, Venäjällä ja Yhdistyneissa Arabiemiirikunnissa. Konsernin liikevaihto vuonna 2016 oli 55 miljoonaa euroa. Yritys on yksityisomistuksessa.
Ari Elosta tuli teollisuusneuvos vuonna 2002 ja hän sai Turun kauppakorkeakoulun kunniatohtorin arvon vuonna 2005. Mania-lehti valitsi hänet vuoden 2008 bisnesvaikuttajaksi. Ari Elo harrastaa purjehdusta ja dokumenttielokuvien kuvausta.
Sotkamon vaakuna
Sotkamon vaakuna on Sotkamon kunnan tunnus. Vaakunan aihe viittaa pitäjän keskustassa sijaitsevaan vesistöjen ympäröimään Vuokattiin.
Vaakunan selitys on ”hopeakentässä sininen, yläreunaltaan kaarikoroinen hirsi.” Vaakunan on suunnitellut Toivo Vuorela, ja Sotkamon kunnanvaltuusto hyväksyi sen kokouksessaan 2. tammikuuta 1962. Sisäasiainministeriö vahvisti vaakunan käyttöön 9. kesäkuuta samana vuonna.
Marcin Walenczykowski
Marcin Walenczykowski (s. 6. marraskuuta 1980) on puolalainen kitaristi ja säveltäjä, joka on Sammath Naur -yhtyeen kitaristi ja kosketinsoittaja. Walenczykowski on toiminut myös yhtyeissä Vesania ja Rootwater. Lisäksi hän on vieraillut Mortis Dein albumeilla.
November Twilight
Mortis Dei
Sammath Naur
Vesania
Muuttuvageometrinen siipi
Muuttuvageometrinen siipi on lentokoneen siiven malli, jonka kohtauskulma on muutettavissa. Tällaisia olivat kylmän sodan aikaiset hävittäjäkoneet, kuten amerikkalainen Grumman F-14 Tomcat sekä neuvostoliittolaisvalmisteinen MiG-23. Myös eurooppalaisten yhteistyönä kehitelty Panavia Tornado oli muuttuvasiipinen. Ensimmäisin varteenotettava tulokas, joskin siinä ilmeni useita ongelmia kehitysvaiheissa, oli General Dynamics F-111A Aardvark. Koneen ensilento oli vuonna 1964.
Erityisesti 1970- ja 80-lukujen aikaan muuttuvasiipisiä lentokoneita kehiteltiin ja otettiin käyttöön voimaperäisesti. Muotoilulla haettiin hyviä hitaan lennon ominaisuuksia matalalennossa "siivet levitettyinä" - ja vastaavasti nopean lentämisen parempia ominaisuuksia "siivet supistettuina" - lennettäessä korkealla sekä nopeasti.
Muotoilu oli mullistuksellinen, ja se todellakin kohensi lento-ominaisuuksia. Samalla kehittely- ja ylläpitokustannukset muodostuivat suhteellisen mittaviksi.
Muuttuvasiipisten koneiden häiveominaisuudet voivat mahdollisesti muodostaa oman varteenotettavan haasteensa. Huoltovarmuus ei ole sekään yhtä hyvä, kuin ns. normaalisiipisissä koneissa.
Pindololi
Pindololi on epäselektiivinen beetasalpaaja. Pindololin markkinointinimi on ollut "Visken". Sillä on myös sympatomimeettistä hoitovaikutusta, se stimuloi sydämen toimintaa. Hyötyvaikutus ilmennee selkeimmin potilaan ollessa bradykardinen taikka sydämen vajaatoiminnassa.
Anatomis-terapeuttis-kemiallisessa lääkeluokituksessa (ATC) pindololin koodi on C07AA03.
Timololi
Timololi on epäselektiivinen beetasalpaaja. Se kehitettiin propranololin jälkeen. Timololin valmistenimenä on ollut mm. "Blocanol".
Timololilla mainittiin olevan sellainen vaikutus, ettei se harventaisi sydämen syketiheyttä liian matalalle tasolle, suurempia annostuksia käytettäessä.
Lääkehoidon äkillinen keskeytys saattaa pahentaa sydänperäistä oireistoa. Mm. rintakipuja (angina pectorikseen liittyvinä) saattaa tällöin esiintyä. Keuhkoastmapotilailla lääkitys timololilla saattaa pahentaa sairautta.
Timololilla ja eräillä muilla lääkkeillä samanaikaisesti käytettynä kuten kinidiini, simetidiini, reserpiini, klonidiini sekä barbituraatti-, analgeetti- tai ergotalkaloidihoito voi aiheuttaa yhteisvaikutuksia.
Nikke Knatterton (piirrossarja)
Nikke Knatterton: Mestarietsivän seikkailut () on vuonna 1978 valmistunut 15-osainen länsisaksalainen piirrossarja televisiolle. Piirrosarja perustuu saksalaisen sarjakuvapiirtäjän Manfred Schmidtin luomaan yksityisetsivähahmoon Nikke Knattertoniin.
Manfred Schmidt oli piirtänyt mustavalkoista Knatterton-sarjakuvaa "Quick"-lehteen vuosina 1950–1959 ja sen jälkeen siirtynyt lehden matkareportteriksi. Vuonna 1970 Schmidt jäi vaille työtä ja olisi halunnut siirtyä "Stern"-lehden palvelukseen, mutta hänellä oli yhä voimassa sopimus, joka esti häntä työskentelemästä muissa lehdissä kuin "Quickissä". Niinpä hän perusti talonsa kellariin piirroselokuvastudion ja ryhtyi tekemään lyhyitä mainoselokuvia ystävänsä ja naapurinsa Loriot’n esimerkin mukaisesti. Mainoselokuvien lisäksi hän alkoi valmistaa piirrosfilmejä argentiinalaisen Guillermo Mordillon sarjakuvista. Televisioyhtiö Bavaria ehdotti hänelle Nikke Knatterton -sarjakuvien animointia. Niinpä Schmidt tuotti, käsikirjoitti ja ohjasi 15 värillistä piirrosseikkailua, joita WDR esitti viiden minuutin annoksina alkuillan ohjelmistossa. Animoijana toimi slovenialainen Miki (Miklavž) Muster.
Piirroselokuvat seuraavat vain väljästi sarjakuvatarinoita. Sarjakuvien lailla myös animaatiot sisältävät alastomuutta, seksuaalisia vihjailuja ja absurdeja juonenkäänteitä. Kertojan lisäksi sarjassa ei oikeastaan ole puhetta, sillä hahmojen suiden liikkuessa kuuluu lähinnä erilaisia vonkuvia äänitehosteita.
Sarja esitettiin ensimmäisen kerran Länsi-Saksassa vuonna 1978 ja Suomessa suomeksi puhuttuna vuonna 1989. Suomessa jaksojen kertojana toimi Jarmo Koski. Kosken mukaan sarjaa tehtiin kuin suoraa lähetystä. Lisäksi Titta Jokinen toimi toisena kertojana sarjan 2. jaksossa "Alibi-baarin salaisuudet".
Sarjan jaksoja julkaistiin Saksassa VHS-tallenteina vuonna 1992 ja kaikki jaksot DVD:nä huhtikuussa 2001 ja Suomessa suomenkielisenä DVD:nä huhtikuussa 2008. Suomalainen DVD myi kultalevyn verran muutamassa kuukaudessa. Saksalainen 2 DVD:n julkaisu sisältää lisämateriaalina Manfred Schmidtin haastattelun.
Loïc Rémy
Loïc Rémy (s. 2. tammikuuta 1987 Rillieux-la-Pape, Ranska) on ranskalainen jalkapalloilija. Hän edustaa ranskalaisseura Lilleä ja on pelipaikaltaan hyökkääjä.
Rémy on Lyonin kasvatti. Hän on edustanut urallaan kasvattajaseuransa lisäksi Lensiä ja Niceä, joista jälkimmäiseen hän siirtyi vuonna 2008. Hän maksettiin noin 8 miljoonan euron siirtokorvaus. Rémy pelasi ensimmäisellä kaudellaan 2008–2009 kaikki kilpailut mukaan lukien 37 ottelua ja teki niissä 13 maalia.
Kauden 2010–2011 hän ehti aloittaa Nicessä, mutta siirtyi 19. elokuuta 2010 Marseilleen. Hän teki joukkueen kanssa viisivuotisen sopimuksen ja hänestä maksettiin 15 miljoonan euron siirtokorvaus.
16. tammikuuta 2013 hän siirtyi Queens Park Rangersiin neljän ja puolen vuoden sopimuksella.
Rémy teki ensiesiintymisensä Ranskan maajoukkueessa 2. kesäkuuta 2010 ystävyysottelussa Nigeriaa vastaan. Ensimmäisen maalinsa hän teki 9. lokakuuta 2010 vuoden 2012 EM-karsintaottelussa Romaniaa vastaan.
Herman Kahn
Herman Kahn (15. helmikuuta 1922 Bayonne, New Jersey – 7. heinäkuuta 1983 Chappaqua, New York) oli yhdysvaltalainen tulevaisuudentutkija ja strategi.
Kahn valmistui Kalifornian yliopistosta Los Angelesin kampukselta vuonna 1945. Maisterin tutkinnon hän suoritti California Institute of Technologyssa. Vuonna 1948 Kahn aloitti työt yksityisessä RAND Corporationin tutkimuslaitoksessa, jota rahoitti erityisesti Yhdysvaltain ilmavoimat. Tutkimuksessaan hän hyödynsi uusia lähestymistapoja kuten peliteoriaa ja systeemianalyysiä.
Vuonna 1960 Kahn julkaisi teoksen "On Thermonuclear War", jossa hän esitti ydinsodan poikkeavan tavanomaisesta sodankäynnistä vaan laajuudeltaan, muttei luonteeltaan, ja sitä voi sen vuoksi analysoida ja suunnitella samalla tavalla. Vuonna 1961 hän lähti RANDilta ja perusti Hudson-instituutin, joka tutki kansalliseen turvallisuuteen liittyviä aiheita ja yhteiskuntapolitiikkaa.
Kahnin muita teoksia olivat muiden muassa "Thinking About the Unthinkable" (1962), "The Emerging Japanese Superstate" (1970), "The Next 200 Years" (yhdessä W. Brown and L. Martelin kanssa, 1976) ja "The Coming Boom" (1982).
Grenville
Grenville tarkoittaa muuna muassa seuraavia:
Töyhtötikka
Töyhtötikka ("Celeus elegans") on eteläamerikkalainen tikka. Sen esiintymisalue käsittää mantereen pohjoisosan Kolumbian itäosista Ranskan Guyanaan, Trinidadiin, Brasilian pohjois-, keski- ja länsiosat, Bolivian pohjoisosan, sekä Perun ja Ecuadorin itäosat. Lajista tunnetaan kuusi alalajia. Philipp Ludwig Statius Müller kuvaili lajin holotyypin Cayennesta vuonna 1776.
Suomutöyhtötikka
Suomutöyhtötikka ("Celeus loricatus") on amerikkalainen tikka. Sen esiintymisalue ulottuu Nicaraguan itäosasta Panamaan, Kolumbiaan ja Ecuadorin lounaisosiin. Lajista tunnetaan neljä alalajia. Ludwig Reichenbach kuvaili lajin holotyypin Perusta vuonna 1854.
Raitatöyhtötikka
Raitatöyhtötikka ("Celeus undatus") on eteläamerikkalainen tikka. Sen esiintymisalue käsittää mantereen koillisosan Venezuelasta itään Brasilian koillisosaan. Lajista tunnetaan kolme alalajia. Carl von Linné kuvaili lajin holotyypin Surinamesta vuonna 1766.
SNECMA Coléoptère
SNECMA Coléoptère oli 1950-luvulla ranskalaisten kehittämä erikoinen lentokone. Se oli yhden henkilön kone, jossa oli sylinterimäinen siipi. Se oli suunniteltu pysymään maassa pystyssä, joten se ei vaatinut kiitotietä eikä suurta lentoonlähtö- tai laskeutumistilaa. Siitä tehtiin useita prototyyppejä, sekä sitä kehitettiin ja testattiin monta kertaa, mutta jo suunnittelussa se osoittautui erittäin epävakaaksi ja vaaralliseksi.
HMS Alacrity
HMS Alacrity on ollut yhdeksän Britannian Kuninkaallisen laivaston aluksen nimenä.
HMS Albatross
HMS Albatross on ollut kuuden Britannian Kuninkaallisen laivaston aluksen nimenä.
Griffin
Griffin voi tarkoittaa muun muassa seuraavia:
Albemarle
Albemarle tarkoittaa seuraavia asioita:
Gothia
Gothia voi tarkoittaa seuraavia:
Tangiwain rautatieonnettomuus
Tangiwain rautatieonnettomuus tapahtui Uudessa-Seelannissa 24. joulukuuta 1953 kello 22:21. Wellingtonista Aucklandiin lähtenyt juna syöksyi Whangaehujokeen Tangiwaissa 10 kilometrin päässä Waiourusta Pohjoissaaren keskiosassa. Junan 285 matkustajasta 151 kuoli. Junaonnettomuus oli pahin Uuden-Seelannin historiassa.
Sää onnettomuuspäivänä oli ollut hyvä, eikä sadetta ollut juuri ollut. Mikään ei viitannut siihen, että Whangaehu saattaisi tulvia. Kello 19 tavarajuna oli ylittänyt Whangaehun yli menevän rautatiesillan, eikä sen miehistö ollut huomannut mitään erikoista. Tämä muuttui kun läheisellä Ruapehu-vuorella sijainnut kraatterijärvi murtui ja kaksi miljoonaa kuutiometriä vettä vapautui jokeen. Tästä syntyi lähes kuusi metriä korkea hyökyaalto, joka iskeytyi rautatiesiltaan kello 22:10 ja 22:15 välillä. Samaan aikaan siltaa lähestyi juna Ka 949, jossa oli yhdeksän vaunua.
Junan lähestyessä siltaa Cyril Ellis -niminen taihapelainen oli tullut autollaan veden alle jäänelle sillalle. Huomatessaan lähestyvän junan hän yritti pysäyttää sitä soihdulla. Veturinkuljettaja ilmeisesti näki tämän ja teki hätäjarrutuksen 200 metriä ennen siltaa, mutta ei onnistunut pysäyttämään junaa ennen siltaa, joka petti veturin alla. Veturi tippui jokeen vetäen viisi vaunua mukaansa. Neljä näistä vaunuista tuhoutui kokonaan vesivirrassa. Sillalle jääneistä vaunuista ensimmäinen jäi roikkumaan osittain sillalta. Konduktöörit kehoittivat ihmisiä siirtymään vaunun takaosaan juuri kun se tippui jokeen vetäen mukaansa kolme muuta vaunua. Nämä vaunut matkasivat veden mukana alavirtaan, jossa ne lopulta pysähtyivät joen rannalle. Näissä vaunuissa olleista 22 henkilöstä vain yksi menehtyi. Vaunujen matkustajien onnistui rikkoa vaunun ikkunat ja he muodostivat tulvaveden laskettua ihmisketjun, jonka avulla he pääsivät rannalle.
Ensimmäisten paikalle saapuneiden viranomaisten joukossa oli Leo Smidt, wairaulainen poliisi. Hän oli tullut tutkimaan outoa ääntä joka oli kuulunut lähistön asukkaiden luo saakka. Onnettomuuspaikalle tuli poliiseja, laivaston miehiä ja paikallisia viljelijöitä. Läheisestä Waiourun sotilastukikohdasta saatiin apua kuljetuksiin ja eloonjääneiden asuttamiseen. Joen vesi oli laskenut hyvin paljon jo 45 minuuttia onnettomuuden jälkeen. Eloonjääneiden etsintä muuttui pian ruumiiden etsimiseksi. Ruumita oli ajautunut jopa 130 kilometrin päähän joen alajuoksulle asti. 20 ihmisen ruumista ei löydetty lainkaan ja niiden uskottiin huuhtoutuneen merelle asti.
Antena 3
Antena 3 voi viitata seuraaviin asioihin:
War Without End
War Without End on yhdysvaltalaisen thrash metal -yhtye Warbringerin ensimmäinen studioalbumi, joka on julkaistu vuonna 2008.
Fulfordin taistelu
Fulfordin taistelu käytiin 20. syyskuuta 1066 englantilaisten ja maahan tunkeutuneiden norjalaisten välillä. Englantilaisia johtivat veljekset Mercian jaarli Edwin ja Northumbrian jaarli Morkere, norjalaisia kuningas Harald Ankara ja erotettu Northumbrian jaarli Tostig Godwininpoika. Taistelu päättyi englantilaisjoukkojen tuhoon ja johti Nortumbrian pääkaupungin Yorkin antautumiseen.
Aikalaislähteet eivät anna selvää kuvaa taistelun tapahtumista. Monien anglosaksien kronikoiden mukaan Edwin ja Morkere siirtyivät joukkoineen Yorkin ulkopuolelle Fulfordiin, paikkaan minkä he olivat ilmeisesti valinneet itselleen sopivimmaksi. Norjalaisten saagojen mukaan englantilaiset olivat marssimassa kohti norjalaisia, ja joukkojen kohtaaminen tapahtui Fulfordissa, missä Harald Ankara nopeasti asetti joukkonsa taistelumuodostelmaan.
Itse taistelun kulusta ei ole epäselvyyttä. Taktisesti ovela Harald asetti joukkonsa tielle Ouse-joen ja suon väliin siten, että kuningas itse johti joen puolella olevaa vasenta sivustaa ja Tostig Godwininpoika suohon rajoittuvan ojan puoleista oikeaa sivustaa. Anglosaksien joukot asettautuivat vastaan siten, että Edwinin mercialaiset olivat joen reunalla Harald Ankaraa vastassa ja Morkeren northumbrialaiset joukot olivat suon reunassa samalla lohkolla kuin Tostigin joukot. Joen rannalla oli miehiä enemmän kuin suon puolella.
Mikäli Edwin ja Morkere olisivat pitäneet asemansa ja puolustautuneet hyökkääviä norjalaisia vastaan, olisi heidän lyöminen ollut huomattavan hankalaa. Laittamalla erotetun ja laajalti vihatun northumbrian entisen jaarlin Tostig Godwininpojan Harald pyrki estämään anglosaksien asettautumisen puolustukseen ja päinvastoin houkuttelemaan nämä hyökkäämään. Niin myös tapahtui: Morkere teki intensiivisen iskun Tostigin joukkojen kimppuun. Luultavasti Morkeren taktiikkaan vaikutti toisaalta samana kesänä tapahtunut yhteenotto Lindseyssä, missä jaarlit olivat voitokkaasti ajaneet tiehensä Tostigin joukot, toisaalta jaarlin nuoruus ja kokemattomuus.
Morkeren hyökkäys suon reunalla sai Tostigin perääntymään ja kun anglosaksien puolustuslinja näin oli auennut, Harald suoritti vastahyökkäyksen ja iltaan mennessä Harald ja Tostig olivat ottaneet loisteliaan voiton.
DeVries arvioi, ettei Edwinin ja Morkeren päätös taistella maahantunkeutujia vastaan ollut taktinen virhe, vaan pikemminkin epätoivoinen yritys pelastaa jaarlikunnan pääkaupunki York joutumasta vihollisen käsiin. Veljekset eivät tienneet englantilaisten joukkojen olevan matkalla pohjoiseen kuningas Harold Godwininpojan johdolla. Joukot saapuivat Yorkiin muutaman päivän kuluttua, minkä tietäminen olisi voinut saada veljekset tekemään toisenlaisen arvion tilanteesta. Epäilemättä aiempi voitto Lindseyssä Tostigin joukoista vaikutti veljesten päättäväisyyteen. Samoin Scarboroughin asukkaiden oli aiemmin onnistunut vastustaa aikansa norjalaisia, miksi eivät siis pohjoisen jaarlit onnistuisi pysäyttää vihollisia.
Muutama päivä Fulfordin jälkeen englantilaiset löivät norjalaiset Stamfordin sillan taistelussa.
Firefrost Arcanum
Firefrost Arcanum' on puolalaisen black metal -yhtye Vesanian ensimmäinen studioalbumi. Albumi nauhoitettiin, miksattiin ja masteroitiin talven 2001 ja kesän 2002 aikana Selani Studiossa Olsztynissa, Puolassa. Levy julkaistiin vuonna 2003 levy-yhtiöiden Napalm Records ja Empire Records.
Toivo Tommola
Toivo Tommola (31. heinäkuuta 1905 Muolaa – 21. heinäkuuta 1986 Ivanovo, Neuvostoliitto) oli suomalaissyntyinen Neuvostoliiton armeijan kenraalimajuri. Hän oli yksi korkeimpaan sotilasarvoon puna-armeijassa ylenneistä suomalaisista.
Tommola siirtyi Venäjälle 1918 Suomen sisällissodan jälkeen. Hän liittyi puna-armeijaan vain 13-vuotiaana keväällä 1919 ja saman tien hänet nimitettiin rykmentinkomissaarina toimivan suomalaisen Juho Heikkosen lähetiksi. Heikkosen mukana Tommola osallistui Aunuksen retken torjumiseen, Arkangelin valtaukseen Venäjän valkoisilta ja englantilaisilta helmikuussa 1920 (katso Venäjän sisällissota) sekä Puolan sotaan, minkä päätteeksi koko rykmentti joutui Saksassa vangiksi. Vangit kuitenkin palautettiin Venäjälle ja syksyllä 1921 Tommola hyväksyttiin 16-vuotiaana Pietarin sotakoulun punaupseerikurssille, jossa oli paljon suomalaisia. Hän osallistui myös Itä-Karjalan kansannousun aikana talvella 1922 Toivo Antikaisen hiihto-osaston kuuluisaan Kiimasjärven retkeen. Tommola valmistui tykistöupseeriksi elokuussa ja aloitti palveluksensa. Hän kävi vielä 1932–1936 Frunzen sotilasakatemian, josta valmistuttuaan ylennettiin majuriksi ja nimitettiin myöhemmin rykmentinkomentajaksi. Tommola onnistui välttämään 1930-luvun puhdistukset taistellessaan tasavaltalaisten joukoissa Espanjan sisällissodassa 1936–1937. Talvisodan aikana Terijoen hallituksen yhteyteen perustetussa Suomen kansanarmeijassa Tommola oli divisioonankomentajana, mutta kyseistä divisioonaa ei missään vaiheessa komennettu taisteluun. Jatkosodan alettua Tommola oli Suomen rintamalla 71. divisioonan tykistökomentajana ja sen jälkeen 14. jalkaväkidivisioonan johdossa pysäytti saksalaisten hyökkäyksen kohti Muurmannia. Keväästä 1942 alkaen sodan loppuun asti hän palveli jälleen Suomen vastaisella rintamalla. Tommola ylennettiin 1941 everstiluutnantiksi, 1942 everstiksi ja 1943 kenraalimajuriksi. Sodan jälkeen hän palveli Neuvostoliiton Kaukoidässä, kunnes jäi eläkkeelle vuonna 1954. Eläkevuotensa hän vietti Ivanovossa.
Tommola palkittiin Leninin kunniamerkillä.
Conan (televisiosarja)
Conan on yhdysvaltalainen myöhäisillan keskustelu- ja viihdeohjelma, jota juontaa Conan O'Brien. Ohjelman ensiesitys oli 8. marraskuuta 2010 kaapelikanava TBS:llä. Se on seuraaja NBC-kanavan "Late Night with Conan O'Brienille" (1993–2009) ja lyhytikäiseksi jääneelle "The Tonight Show with Conan O'Brienille" (2009–2010).
Conania esitetään TBS-kanavalla maanantai–torstai-iltaisin kello 23.00 alkaen. Ohjelma kuvataan Warner Bros:in studioilla Burbankissa Kaliforniassa. Huhtikuussa 2013 TBS tiedotti kanavan jatkaneen Conanin sopimusta marraskuuhun 2015 asti. TBS:n omistava Time Warner kertoi olleensa erityisen tyytyväinen sarjan vetovoimaan mainostajia houkuttelevan 18–34 -vuotiaiden ikäluokan keskuudessa.
Conan on formaatiltaan samankaltainen O'Brienin "Late Nightin" ja "The Tonight Show’n" kanssa. Jakso sisältää O'Brienin esittämän ajankohtaisista aiheista koostuvan satiirisen monologin, sketsejä, julkisuuden henkilöiden vierailuja, stand up -komiikkaa ja musiikkivieraita. O'Brienin aikaisemmista ohjelmista tunnettu koomikko ja näyttelijä Andy Richter jatkaa O'Brienin aisaparina. O'Brienin pitkäaikainen houseyhtye jatkoi ohjelmassa nimellä "Jimmy Vivino and the Basic Cable Band" johtajanaan kitaristi Jimmy Vivino. James Wormworth korvasi Max Weinbergin yhtyeen rumpalina.
O'Brien vetosi ohjelmassaan suomalaisten tv-kanavien johtajia esittämään Conania myös Suomessa. Näin lopulta kävikin 15. elokuuta 2011, kun SuomiTV alkoi esittää ohjelmaa. Aikaisemmista ehdokkaista televisiokanavat MTV3 ja Sub ilmoittivat, etteivät olleet kiinnostuneita ottamaan ohjelmaa ohjelmistoonsa. Huhtikuussa 2011 paljastettiin, että jokin suomalainen televisiokanava oli ostanut esitysoikeudet "Conaniin", mutta tarkempia tietoja ei tuolloin vielä paljastettu. Lopulta kesäkuussa 2011 tiedotettiin, että "Conania" aletaan esittää SuomiTV-kanavalla, joka myytiin Rupert Murdochin Fox-yhtiölle 2012. Samalla kanavan nimi muuttui Fox-kanavaksi. Ohjelman näyttäminen lopetettiin vuoden 2012 syksyllä, eikä ohjelman jatkosta Suomessa ole tiedossa ainakaan toistaiseksi.
D-luokka (hävittäjä, 1913)
D-luokka oli Britannian Kuninkaallisen laivaston torpedovenehävittäjäluokka, joka muodostui lokakuussa 1913 hävittäjien uudelleen luokittelussa. Luokkaan sijoitettiin 30 solmua saavuttaneet torpedovenehävittäjät, joissa oli kaksi savuhormia. Luokan kaikki alukset oli valmistanut John I. Thornycroft and Company 1890-luvun puolivälissä useana eri luokkana (tilauksena) Amiraliteetin määritysten pohjalta telakan omien suunnitelmien mukaan.
Tällaisia aluksia oli valmistettu kaikkiaan kymmenen, mutta "HMS Ariel" oli tuhoutunut ennen lokakuuta 1913. Alukset oli tilattu kaikkiaan neljänä eri tilauksena:
C-luokka (hävittäjä, 1913)
C-luokka oli Britannian kuninkaallisen laivaston torpedovenehävittäjäluokka, joka muodostui lokakuussa 1913 hävittäjien uudelleen luokittelussa. Luokkaan sijoitettiin 30 solmua saavuttaneet torpedovenehävittäjät, joissa oli kolme savuhormia. Luokan alukset oli valmistanut usealta eri telakalta 1890-luvun puolivälissä useana eri luokkana (tilauksena) Amiraliteetin määritysten pohjalta telakoiden omien suunnitelmien mukaan.
Luokkaan sisällytettyjä aluksia oli valmistettu kaikkiaan neljäkymmentä, joista muutama oli tuhoutunut ennen lokakuuta 1913. Alukset oli tilattu kaikkiaan neljänä eri tilauksena:
Vilho Haanpää
Juho Vilho Haanpää (13. maaliskuuta 1872 Pulkkila – 10. toukokuuta 1943 Haapavesi) oli suomalainen kirjailija.
Vilho Haanpää oli kirjailija Pentti Haanpään setä. Hän julkaisi 1908 torppariaiheisen kertomuskokoelman.
Mustarintatikka
Mustarintatikka ("Celeus torquatus") on eteläamerikkalainen tikka. Sen esiintymisalue käsittää mantereen pohjoisosan Kolumbian kaakkoisosasta ja Koillis-Ecuadorista Venezuelaan ja sieltä Brasiliaan, itäiseen Peruun ja Pohjois-Boliviaan. Lajista tunnetaan kolme alalajia. Pieter Boddaert kuvaili lajin holotyypin Cayennesta vuonna 1783.
Meksikontöyhtötikka
Meksikontöyhtötikka ("Celeus castaneus") on keskiamerikkalainen tikka. Sen esiintymisalue ulottuu Meksikon itäosasta läntiseen Panamaan. Johann Georg Wagler kuvaili lajin holotyypin Veracruzista vuonna 1829.
Kultatöyhtötikka
Kultatöyhtötikka ("Celeus flavescens") on eteläamerikkalainen tikka. Sen esiintymisalue käsittää pääosan Amazonin eteläpuolista Brasiliaa sekä itäisen Paraguayn ja Koilis-Argentiinan. Lajista tunnetaan kolme alalajia. Johann Friedrich Gmelin kuvaili lajin holotyypin Rio de Janeirosta vuonna 1788.
Rage of Reason
Rage of Reason on puolalaisen metalliyhtye Vesanian single yhtyeen kolmannelta studioalbumilta Distractive Killusions vuonna 2007.
Pyhän Paavalin katedraali
Pyhän Paavalin katedraali voi tarkoittaa ainakin seuraavia asioita:
Keltatikka
Keltatikka ("Celeus flavus") on eteläamerikkalainen tikka. Sen esiintymisalue käsittää pääasiassa mantereen pohjoisosan Kolumbian itäosista Venezuelaaan ja itään Brasiliaan, jossa levinneisyyden eteläraja kulkee Bahiassa ja Espírito Santossa, sekä Itä-Perun ja Ecuadorin. Lajista tunnetaan neljä alalajia. Philipp Ludwig Statius Müller kuvaili lajin holotyypin Cayennesta vuonna 1776.
Esiinhuuto
Esiinhuuto oli aiemmin suomalaisen oikeudenkäynnin osa, jossa paikalle saapuneille asianosaisille ilmoitettiin jutun esille ottamisesta. Esiinhuudosta säädettiin vuoden 1734 lain oikeudenkäymiskaaren 14 luvun 2 pykälässä. Esiinhuudosta luovuttiin vuoden 1961 alussa, kun pykälää muutettiin lailla oikeudenkäymiskaaren muuttamisesta (362/1960). Hovioikeuden ensimmäisenä tuomioistuimena tutkimissa asioissa esiinhuuto tapahtui haasteessa määrättynä päivänä. Asiasta säädettiin oikeudenkäymiskaaren 27 luvun 4 pykälässä. Hovioikeuden osalta esiinhuudosta luovuttiin toukokuun alussa 1998, kun laki oikeudenkäymiskaaren muuttamisesta (165/1998) tuli voimaan.
Konkurssioikeudenkäynnissä esiinhuuto oli konkurssimenettelyn osa, jossa velallisella ja velkojilla oli mahdollisuus tehdä muistutus valvottuja saatavia vastaan. Esiinhuuto oli tuomioistuimen erillinen istunto valvontapäivän jälkeen, mutta ennen konkurssituomion antamista. Raastuvanoikeudessa oli kaksi esiinhuutoa ja kihlakunnanoikeudessa yksi. Konkurssioikeudenkäynnissä suoritettavasta esiinhuudosta säädettiin vuoden 1868 konkurssisäännössä pykälässä 35. Esiinhuuto siirtyi historiaan, kun pykälää muutettiin lailla konkurssisäännön muuttamisesta (1027/1993), joka tuli voimaan joulukuun alussa 1993.
Keikaritikka
Keikaritikka ("Celeus spectabilis") on töyhtötikkojen sukuun kuuluva eteläamerikkalainen tikkalaji. Sen esiintymisalue käsittää alueen Itä-Ecuadorista ja itäisestä Perusta Pohjois-Boliviaan ja Brasiliaan. Lajista tunnetaan kolme alalajia. Philip Lutley Sclater ja Osbert Salvin kuvailivat lajin holotyypin Ecuadorin Sarayacusta vuonna 1880.
Alcide
Alcide tarkoittaa seuraavia asioita:
Niilo Partanen
Niilo Partanen (3. huhtikuuta 1928 Piippola – 21. lokakuuta 1973 Oulu) oli suomalainen kansakoulunopettaja ja runoilija.
Partanen valmistui opettajaksi Kajaanin seminaarista 1955. Hän voitti ensimmäisen palkinnon keväällä 1951 järjestetyssä runokilpailussa, jossa etsittiin tekstiä Helsingin olympialaisten olympiahymniä varten. Toiselle sijalle kilpailussa tuli Toivo Lyy ja kolmannelle tilalle Heikki Asunta. Hymnin säveltäjäksi valittiin kilpailun jälkeen Muuramesta kotoisin ollut kansakoulunopettaja Jaakko Linjama.
Partanen toimi 1967 oululaisen kulttuurilehti Kaltion päätoimittajana.
Indeksointi
Indeksointi eli asiasanoitus on yksi dokumenttien sisällönkuvailun tapa. Sisällönkuvailu on tiedonhakua tukevaa toimintaa, jolla pyritään tekemään mahdolliseksi sisällöllisesti tietynlaisten dokumenttien löytäminen. Indeksointi etsii dokumentin sisältöön liittyviä keskeisiä asioita ja kuvaa dokumentteja niiden avulla. Tavoite on, että dokumentti löytyy, kun sitä haetaan näihin elementteihin viittaavilla sanoilla. Siinä missä luokituksen kieli on keinotekoista ja koodeihin eli notaatioihin perustuvaa, indeksoinnissa käytetään indeksointi- eli dokumentaatiokieltä, jonka termit ovat luonnollisen kielen sanoja. Termit ovat vakiintuneita ja aina tietyssä muodossa. Yhtä käsitettä kuvaa vain yksi termi. Indeksointikielen sanoja kutsutaan asiasanoiksi. Tesauruksissa näitä asiasanoja kutsutaan kuvailutermeiksi. Ohjaustermit puolestaan ovat sanoja, jotka eivät kelpaa indeksointikielen sanaksi, mutta joilla viitataan asiasanaan.
Asiasanasto on asiasanoista koottu sanasto, jonka sanoilla kuvaillaan dokumentteja. Asiasanastoista voidaan erottaa esimerkiksi yleiset ja alakohtaiset asiasanastot sekä aakkoselliset ja hierarkkiset sanastot. Tesaurus on kontrolloitu asiasanasto, jossa ilmaistaan asiasanojen hierarkkiset suhteet muihin asiasanoihin. Indeksointikieliä ja asiasanastoja kehitetään eri alojen ja instituutioiden käyttöön. Esimerkiksi suomalaiset yleiset kirjastot käyttävät Yleistä suomalaista asiasanastoa (YSA), ja lääketieteellisen aineiston indeksointiin käytetään lääketieteellistä asiasanastoa Medical Subject Headings (MeSH).
Keystone Studios
Keystone Studios oli vuonna 1912 Los Angelesiin, Yhdysvaltoihin perustettu elokuvastudio. Sen perusti kanadalainen Mack Sennett, joka sai rahoituksen studiota varten New York Motion Picture Companylta. Ensimmäinen studion tuottama elokuva oli 1912 valmistunut "Cohen Collects a Debt," ja samana vuonna valmistui myös ensimmäinen "Keystone Kops" -lyhytelokuva "Hoffmeyer's Legacy". Studio tuotti vuonna 1914 elokuvan "Tillie's Punctured Romance", joka oli ensimmäinen yhdysvaltalainen täyspitkä komediaelokuva. Keystone-studion näyttelijöihin kuuluivat muun muassa Roscoe Arbuckle, Charles Chaplin, Marie Dressler, Gloria Swanson, Mabel Normand, Ben Turpin, Harry Langdon, Harold Lloyd ja Chester Conklin. Studiosta tuli vuonna 1915 itsenäinen osa Triangle Film Corporationia. Vuonna 1917 Sennett lähti studion palveluksesta ja perusti Mack Sennett Comedies -studion. Keystone meni konkurssiin vuonna 1935.
Nykyään Keystone-nimeä käyttää yritys, joka syntyi vuonna 2007 elokuvatuotantoyhtiö Cinevillen ja DVD-elokuvajakelija Westlake Entertainmentin fuusioiduttua.
Mack Sennett
Mack Sennett (synt. Michael Sinnott, 17. tammikuuta 1880 Richmond, Quebec, Kanada – 5. marraskuuta 1960 Hollywood, Kalifornia, Yhdysvallat) oli kanadalais-yhdysvaltalainen elokuvanäyttelijä, -ohjaaja ja -tuottaja. Sennet esiintyi sirkuksessa, vaudevillessa ja teatterissa, ja vuonna 1909 hän aloitti Biograph Studiosilla näyttelijänä. Hän alkoi pian myös käsikirjoittaa ja ohjata ja kolme vuotta myöhemmin hän perusti Los Angelesiin Keystone -elokuvastudion. Studio tuotti vuonna 1914 elokuvan "Tillie's Punctured Romance", joka oli ensimmäinen pitkä komediaelokuva. Parhaiten studio tunnetaan kuitenkin lyhytelokuvistaan, joita se tuotti yli 1 000.
Vuonna 1917 Sennett lähti studion palveluksesta ja perusti Mack Sennett Comedies -studion. Sennett menetti omaisuutensa äänielokuvan tulon ja Wall Streetin pörssiromahduksen seurauksena, ja päätyi konkurssiin vuonna 1933. Sennet sai Oscar-kunniapalkinnon vuonna 1938 vaikutuksestaan elokuvakomediaan. Hän on myös saanut tähden Hollywood Walk of Famelle.
Kaarina Mähönen
Jenny Katri (Kaarina) Mähönen os. "Saviniemi" (27. elokuuta 1906 Puolanka – 10. huhtikuuta 1963 Iisalmi) oli suomalainen maalaistalon emäntä ja runoilija.
Mähösen vanhemmat olivat työnjohtaja Heikki Saviniemi ja Anna Maria Heikkinen. Hän oli naimisissa maanviljelijä Lauri Juho Mähösen kanssa.
Alderney (täsmennyssivu)
Alderney tarkoittaa seuraavia asioita:
Antiseen
Antiseen (yleensä ANTiSEEN) on yhdysvaltalainen punk rock -yhtye Charlottesta, Pohjois-Carolinasta. Yhtye aloitti toimintansa vuonna 1983, ja on tehnyt yhteistyötä tunnettujen muusikoiden kuten GG Allinin ja Hank Williams III:n kanssa. Yhtyeen tämänhetkiset jäsenet ovat laulaja Jeff Clayton, kitaristi Joe Young, basisti Jon Bowman ja rumpali Phil Keller.Lisäksi yhtye on julkaissut ainakin 35 erillistä 7-tuumaista vinyylilevyä.
Jouni Vehkaoja
Jouni Vehkaoja (s. 6. huhtikuuta 1981) on suomalainen salibandyn pelaaja. Hän on pelipaikaltaan puolustaja ja edustaa Espoon Oilersia. Vehkaoja on myös edustanut Kirkkonummi Rangersia.
Vehkaoja on kaksinkertainen maailmanmestari ja moninkertainen suomenmestari.
Jouni Vehkaoja on toiminut liikunnanopettajana Pohjois-Tapiolan koulussa ja Espoo Internationalissa
Kastanjatöyhtötikka
Kastanjatöyhtötikka ("Celeus grammicus") on eteläamerikkalainen tikka. Sen esiintymisalue ulottuu Kolumbian kaakkoisosista Venezuelaaan ja itään Ranskan Guyanaan ja Brasiliaan, sekä itäiseen Peruun, Ecuadoriin ja Pohjois-Boliviaan. Lajista tunnetaan neljä alalajia. Johann Natterer ja Alfred Malherbe kuvailivat lajin holotyypin Brasilian Marabitanasista, Rio Negron yläjuoksulta vuonna 1845.
Chacontöyhtötikka
Chacontöyhtötikka ("Celeus lugubris") on eteläamerikkalainen tikka. Sen esiintymisalue käsittää mantereen keskiosan Itä-Boliviasta Brasiliaan, Paraguayhin ja Koillis-Argentiinaan. Lajista tunnetaan kaksi alalajia. Alfred Malherbe kuvaili lajin holotyypin Mato Grossosta vuonna 1851.
Heino A. Bergman
Heino Aaprami Bergman (20. maaliskuuta 1913 Pello – 1987) oli suomalainen kirjailija.
Bergmanin esikoisteos oli sotavuosiin sijoittuva romaani "Suurten tapausten varjossa".
Koiskalan kartano
Koiskalan kartano on 1650-luvulla perustettu kartano ja maatila Lahdessa. Siellä viljellään luomutuotteita ja kasvatetaan suomenlampaita. Kartano kuului aikanaan Nastolan kuntaan ja se oli 2 000 hehtaarin kokoinen. Kartanon pihapiiri sisältää yli kaksikymmentä historiallista rakennusta, joita on kunnostettu viime vuosina. Päärakennus on 1840-luvulta. Museovirasto on määritellyt Koiskalan kartanon kartanomiljöineen ja viljelysmaisemineen valtakunnallisesti merkittäväksi rakennetuksi kulttuuriympäristöksi.
Kartano sijaitsee Kymijärven pohjoispuolella olevalla peltoaukealla. Kartanon puinen keskiosa on rakennettu 1840, kaksikerroksiset päätyosat ovat 1890-luvulta. Nykyinen empirehenkinen ulkoasu on 1930-luvulta. Pihapiirissä olevat työväen asuinrakennukset ja talousrakennukset ovat pääosin 1800-luvulta. Pienempiä rakennuksia ovat Nastolan ensimmäiselle autolle rakennettu autotalli ja arkkitehti Erkki Huttusen suunnittelema funktionalistinen leikkimökki.
Nastolan Koiskalan kylä oli keskiajalla pitäjän suurimpia kyliä. Koiskalan säteri muodostettiin kylän taloista Ruotsin suurvalta-ajalla ja lahjoitettiin Didrich von Essenille 1650. Kartanon omistajat olivat pääasiassa sotilasaatelia. Kartano oli laajemmillaan 1850-luvulla, jolloin siihen kuului noin 3 000 hehtaaria maata ja lukuisia torppia. Paul Olsson laati kartanolle muotopuutarhasommitelman 1926. Arkkitehti David Frölander-Ulf suunnitteli vuonna 1936 toteutetun ulko- ja sisätilojen korjauksen.
Aasiantöyhtötikka
Aasiantöyhtötikka ("Micropternus brachyurus") on eteläaasialainen tikka. Sen esiintymisalue ulottuu Intiasta ja Sri Lankasta eteläiseen Kiinaan, Indokiinaan, Malakan niemimaalle ja Indonesiaan. Lajista tunnetaan yhdeksän alalajia. Louis Jean Pierre Vieillot kuvaili lajin holotyypin Jaavalta vuonna 1818.
Konsistenssi
Konsistenssi eli "looginen ristiriidattomuus" on matemaattisen logiikan käsite. Looginen teoria on konsistentti eli ristiriidaton, jos siitä ei voi johtaa ristiriitaa. Teoria on siis epäkonsistentti eli "ristiriitainen" jos ja vain jos on olemassa sellainen kaava "P", että kyseisestä teoriasta voi johtaa sekä kaavan "P" että kaavan "ei-P".
Teoriaa sanotaan toteutuvaksi (), jos sillä on malli. Joskus konsistenssilla tarkoitetaan toteutuvuutta ("semanttinen määritelmä"), useimmiten ylempänä määriteltyä ristiriidattomuutta ("syntaktinen määritelmä").
Looginen teoria on täydellinen, jos jokaiselle sen termein muodostetulle kaavalle "P" pätee: "P" tai "ei-P" voidaan todistaa (siis ainakin toinen). Teoria on siis täydellinen jos ja vain jos kaikki sen kaavat voidaan todistaa "oikeiksi (ja/)tai vääriksi". Siis jos kaikille teorian piiriin kuuluville kaavoille "P" pätee: ""P" voidaan todistaa tai "ei-P" voidaan todistaa muttei molempia", teoria on sekä täydellinen että ristiriidaton.
Predikaattikalkyylin täydellisyyden todisti Kurt Gödel vuonna 1930. Muun muassa toisen kertaluvun logiikka ei ole täydellinen.
Gödelin epätäydellisyyslause (1931) osoitti, ettei mikään "riittävän ilmaisuvoimainen" (täydellinen ja luonnolliset luvut sisältävä) ristiriidaton aksioomajärjestelmä voi koskaan osoittaa omaa ristiriidattomuuttaan. Tämä romutti Hilbertin ohjelman "matematiikan perustan" löytämisestä (aksiomaattinen järjestelmä, joka yksin kattaisi kaiken matematiikan).
Eeli Halttu
Eeli Johannes Halttu (19. joulukuuta 1920 Simo – 1. joulukuuta 1999 Simo) oli suomalainen kalastaja, autoilija ja kirjailija.
Halttu julkaisi kaksi kirjaa joista romaanin "Suomalainen elämänmuoto" tapahtumat sijoittuivat simolaiseen kalastajakylään ja "Kairan keisari"-kirja taas kertoi Posion Koilliskairan elämästä. Haltulta jäi myös suuri määrä julkaisemattomia runoja ja käsikirjoituksia.
Axel Boëthius
Carl Axel Boëthius (18. heinäkuuta 1889 Arvika – 7. toukokuuta 1969), oli ruotsalainen arkeologi.
Carl Axel Boëthius oli professori Simon Boëthiuksen poika. Hän valmistui filosofian maisteriksi Uppsalassa 1914 ja filosofian lisensiaatiksi vuonna 1918. Samana vuonna hän liittyi ruotsalaiseen prikaatiin Olof Palmen kanssa.
Boëthius oli mukana arkeologisissa kaivauksissa Mykenessä vuosina 1921–1922. Gösta Baggen kanssa hän oli "Svensk tidskriftin" toimittajana 1923–1924. Vuonna 1925 Boëthiuksesta tuli Ruotsin Rooman-instituutin johtaja. Vuonna 1927 hän sai professorin arvon. Vuosina 1930–1934 hän otti osaa Ardean arkeologisiin kaivauksiin. Vuonna 1933 hänestä tuli professori ja jäsen Pontificia Accademia Romana di Archaeologiassa. Vuonna 1935 Boëthius nimitettiin Göteborgin korkeakoulun antiikin professoriksi.
Axel Boëthius on haudattu Uppsalan vanhalle hautausmaalle.
Saku Sammakko
Saku Sammakko voi tarkoittaa:
Tulkinta (logiikka)
Malli eli tulkinta on logiikan käsite, joka tarkoittaa usein totuusarvojen ja mahdollisesti merkitystenkin asettamista logiikan symboleille ja lauseille.
Jonkin kielen "L" "malli" on siis joukko "M" kielen "L" symboleita (luettelo niistä kielen "L" peruspropositioista, jotka tulkitaan tosiksi mallissa "M"). Jos kielessä "L" on "n" propositiomuuttujaa, kielellä on siis formula_1 erilaista mallia.
Kielen L lause "p" on "tosi mallissa M" jos ja vain jos "p" on lauseiden "M" looginen seuraus eli "p" on tosi kaikissa maailmoissa, joissa lauseet "M" ovat tosia, mikä merkitään formula_2.
Esimerkki: jos formula_3, niin mm. lauseet "P" ja formula_4 ovat tosia mallissa "M" mutta "R" ja formula_5 eivät ole (siis formula_6 ja formula_7).
Eino Wirkkula
Eino Wirkkula (8. marraskuuta 1879 Haukipudas – 18. kesäkuuta 1956 Oulu) oli suomalainen rovasti ja kirjailija.
Eino Wirkkulan vanhemmat olivat kirkkoherra, rovasti Viktor Alfred Wirkkula ja Johanna Thauvón. Hän pääsi ylioppilaaksi Oulun lyseosta 1898 ja opiskeli Helsingin yliopistossa suorittaen teologian erotutkinnon 1905. Wirkkula vihittiin papiksi samana vuonna. Valmistuttuaan hän toimi pappina Iissä, Simossa ja Hailuodossa. Hailuodon kirkkoherra hän oli 1909–1919 ja Iin kirkkoherra 1919–1950. Hän sai rovastin arvon 1926 ja toimi myös Iin rovastikunnan lääninrovastina 1932–1950. Suomen Nuorten Kristillisen Liiton matkasihteeri Wirkkula oli kolmeen otteeseen ja liiton pääsihteeri 1926–1928. Hän toimi myös Oulun suojeluskuntapiirin kenttäpappina. Wirkkula oli naimisissa vuodesta 1908 Helmi Maria Malmbergin kanssa.
Looginen seuraus
Lause B on lauseiden A looginen seuraus, mikäli lauseiden A ollessa totta lause B on välttämättä totta.
Looginen seuraus voidaan määritellä usealla tavalla. Seuraavassa on eräitä määritelmiä.
Kielen L lause "p" on tosi mallissa M jos ja vain jos "p" on lauseiden "M" looginen seuraus eli "p" on tosi kaikissa maailmoissa, joissa lauseet "M" ovat tosia, mikä merkitään formula_1.
Lause "p" on oletusten O syntaktinen seuraus järjestelmässä J, jos järjestelmässä J lauseelle "p" on olemassa muodollinen todistus oletuksista O.
Syntaktinen seuraus ei liity mihinkään järjestelmän J tulkintaan.
Jos lauseet "Kermit on sammakko" ja "kaikki sammakot ovat vihreitä" ovat totta, niin lause "Kermit on vihreä" on välttämättä totta. Näin ollen "Kermit on vihreä" on lauseiden "Kermit on sammakko" ja "kaikki sammakot ovat vihreitä" looginen seuraus.
Näin on, vaikka lauseista viimeinen ei olekaan totta tässä maailmankaikkeudessa: on olemassa ruskeita sammakoita. Kaikissa niissa maailmoissa, joissa jälkimmäiset lauseet ovat tosia, ensimmäinenkin lause ("Kermit on sammakko") on tosi; se on siis tosi myös osassa muunlaisia maailmoja.
Toteutuvuus
Toteutuvuus on matemaattisen logiikan käsite. Teoriaa sanotaan toteutuvaksi (), jos sillä on malli.
Joskus konsistenssilla tarkoitetaan toteutuvuutta ("semanttinen määritelmä"), useimmiten ristiriidattomuutta ("syntaktinen määritelmä").
Jan Neliba
Jan Neliba (s. 5. syyskuuta 1953 Kladno, Tšekkoslovakia) on tšekkiläinen jääkiekkovalmentaja ja entinen puolustaja. Hän valmensi viimeksi 1. Národní Hokejová Ligan HC Znojemští Orliia kaudella 2009–2010.
Neliba aloitti uransa kotikaupunkinsa joukkueessa HC Kladnossa, jossa vuonna 1980 tuli Tšekkoslovakian mestaruus. Hän siirtyi kaudeksi 1984–1985 SM-liigajoukkue Rauman Lukkoon, jolloin Nelibasta tuli liigan historian ensimmäinen tšekkoslovakialais-/tšekkiläispelaaja. Hän pelasi Lukossa kaksi kautta. Kauden 1985–1986 lopulla Neliba potkaisi Jyväskylässä JYPin Arto Jokista, jonka seurauksena hän sai neljän ottelun pelikiellon. Lukon seurajohto halusi Neliban kotiin, mutta pelaajien ja valmentajien painostuksesta hän sai pelata kauden viimeisen ottelun.
Neliban ura jatkui Suomessa vielä Lukonkin jälkeen, kun hän pelasi kaudella 1987–1988 I-divisioonaa Vaasan Sportissa ja kaudella 1988–1989 II-divisioonaa Ylivieskan YPA:ssa, joissa Neliba lopetti uransa.
Neliba edusti Tšekkoslovakiaa MM-kilpailuissa vuonna 1981, jolloin hän voitti pronssia. Hän pelasi myös Lake Placidin olympiakisoissa 1980.
Neliba aloitti kaudella 1993–1994 Tšekin Extraliigassa HC Kladnon päävalmentajana. Kolmen siellä vietetyn kauden jälkeen hän siirtyi valmentamaan saman liigan Vsetínská Hokejováa kaudella 1996–1997. Neliba toimi joukkueen päävalmentajana kaksi kautta, joiden jälkeen hän siirtyi SM-liigajoukkue Kalevan Pallon peräsimeen. Neliba riitaantui siellä apulaisvalmentaja Jouni Rinteen kanssa ja hän sai lähteä 14. joulukuuta 1998. Rinne korvasi hänet päävalmentajana.
Kaudeksi 2000–2001 Neliba palasi Vsetíniin, mutta joukkueen apuvalmentajaksi. Kesken kauden 2003–2004 hänet pestatiin HC České Budějovicen päävalmentajaksi, mutta Neliba palasi taas kaudeksi 2004–2005 Vsetínin apuvalmentajaksi. Tammikuussa 2007 hän siirtyi Slovakian Extraliigassa pelaavan HK Ardo Nitran päävalmentajaksi. Neliba valmensi joukkuetta kevääseen 2008.
Kauden 2008–2009 Neliba valmensi Tšekin toiseksi korkeimmalla sarjatasolla 1. Národní Hokejová Ligassa HC Mostia ja kauden 2009–2010 hän valmensi samassa liigassa HC Znojemští Orlia.
Marcel van der Westen
Marcel Johannes van der Westen (s. 1. elokuuta 1976 Laren) on alankomaalainen yleisurheilija, joka kilpailee pika-aitajuoksussa. Hän edustaa seuratasolla amsterdamilaista Phanosta. Van der Westen voitti hopeaa 60 metrin aitajuoksusta sisäratojen EM-kisoissa 2007. Hän on osallistunut olympialaisiin kerran, Pekingissä 2008. Van der Westen pääsi tuolloin 110 metrin aidoissa välieriin saakka. Barcelonan EM-kisoissa 2010 hän oli seitsemäs ajalla 13,58 s.
"Lähde: IAAF"
Melek Mazici
Melek Mazici (s. 25. marraskuuta 1956 Istanbul, Turkki) on turkkilais-suomalainen kuvataiteilija ja taidegraafikko. Hän on asunut ja työskennellyt Suomessa vuodesta 1981 lähtien. Mazici on työskennellyt myös Lontoossa, Tukholmassa, Pariisissa, Brysselissä ja New Yorkissa.
Mazici opiskeli Turkin valtion kuvataideakatemiassa Istanbulissa vuosina 1975–1981 pääaineenaan maalaustaide. Hän on myös opiskellut Kuvataideakatemiassa Helsingissä vuosina 1984–1989 erikoistuen taidegrafiikkaan. Vuosina 1989–1990 Mazici täydensi opintojaan stipendiaattina Ruotsin kuninkaallisessa taideakatemiassa.
Mazici aloitti uransa taidegrafiikan parissa. Taidegrafiikan lisäksi hän on käyttänyt ilmaisumuotoinaan installaatioita ja akryylimaalauksia.
Mazicin töiden lähtökohtana ovat usein orgaaniset muodot, kuten kukat tai maisemat. Nämä aiheet saavat hänen teoksissaan usein merkityksen mielen maisemina ja läpinäkyvyytenä, jotka antavat katsojalle mahdollisuuden peilata omia tunnetilojaan teosten kautta. Mazicin muotokieli on elänyt ja kehittynyt eri maiden, maisemien ja mielentilojen kautta vuosikymmenten taiteellisen uran aikana. Taideteoksiinsa Melek ottaa värit Turkista ja tunnelman Suomesta.
Vuodesta 1980 Mazici on pitänyt säännöllisesti yksityisnäyttelyitä ja osallistunut lukuisiin yhteisnäyttelyihin mm. Suomessa, Turkissa, Yhdysvalloissa, Ranskassa, Japanissa, Saksassa ja Irlannissa. Mazicin teoksia on julkisissa ja yksityisissä kokoelmissa ympäri maailman. Suomessame hänen teoksiaan kuuluu muun muassa Suomen valtion taidekokoelmaan, Helsingin kaupungin taidemuseon sekä Porin taidemuseon kokoelmiin. Turkissa Mazicin on töitä on ollut esillä usein Galeri Nev -galleriassa, ja hänen teoksiaan on hankittu myös merkittävimpiin yksityiskokoelmiin.
Melek Mazicille on myönnetty valtion viisivuotinen taiteilija-apuraha kahdesti, vuosina 2000 ja 2010.
Melek Mazicin teoksista kertova kirja Transparency palkittiin tunnustuspalkinnolla vuonna 2014 Suomen kauneimpien kirjojen kilpailussa.
Antero Piha
Onni Antero Piha (1. marraskuuta 1907 Alastaro − 21. syyskuuta 1991 Helsinki) oli metsätalouden tutkija ja metsähallituksen pääjohtaja.
Pihan vanhemmat olivat opettaja Anton Waldemar Piha (Vahlman) ja Helma Kustaava Hellman. Säveltäjät Martti ja Helmeri Piha, biokemisti Sakari Piha ja liiketaloustieteen professori Kalevi Piha olivat hänen veljiään. Pihan puoliso vuodesta 1934 oli Elisabeth Krestjaninoff.
Tultuaan ylioppilaaksi Tyrvään yhteiskoulusta Vammalasta 1926 ja valmistuttuaan metsänhoitajaksi 1930 Piha suoritti maatalous- ja metsätieteiden kandidaatin tutkinnon 1933 ja lisensiaatin tutkinnon 1941 ja väitteli tohtoriksi 1941. Hän toimi assistenttina Helsingin yliopiston metsänarvioimistieteen laitoksella vuosina 1931−1934, Enso-Gutzeitin tilasto-osaston päällikkönä 1935−1940, Metsäntutkimuslaitoksen erikoistutkijana 1940−1942, Maa- ja metsätaloustuottajain Keskusliiton (MTK) metsäpoliittisen osaston päällikkönä ja metsävaltuuskunnan pääsihteerinä vuodesta 1942. Tätä tehtävää hän hoiti vuoteen 1960 ja toimi sen jälkeen metsähallituksen pääjohtajana 1960−1973. Piha oli "Viikkosanomien" tolmitussihteeri 1933 ja päätoimittaja 1934-1935 sekä "Metsätaloudellisen Aikakauslehden" toimitussihteeri ja talouden valvoja 1940-1945.
God the Lux
God the Lux on puolalaisen black metal -yhtye Vesanian toinen studioalbumi, joka on julkaistu vuonna 2005. Rummut, kitarat ja laulu nauhoitettiin Hendrix Studiolla Lublinissa, ja sen toteutti Arkadiusz "Malta" Malczewski. Bassokitara nauhoitettiin Kokszoman Studiolla Varsovassa, ja nauhoituksen toteutti Mareck. Kosketinsoittimen nauhoitukset hoiti Siegmar itse kotistudiollaan.
Mauser on soittanut kitarasoolon kappaleeseen "Path VIII The Mystory".
Kaikki kappaleet on säveltänyt ja sanoittanut Orion, ellei toisin mainittu.